CELEX: C2007/199/38
Language: sl
Date: 2007-08-25 00:00:00
Title: Zadeva C-314/07: Tožba, vložena 6. julija 2007 – Komisija Evropskih skupnosti proti Portugalski republiki

25.8.2007   
            
            
               SL
            
            
               Uradni list Evropske unije
            
            
               C 199/24
            
         Tožba, vložena 6. julija 2007 – Komisija Evropskih skupnosti proti Portugalski republiki
   (Zadeva C-314/07)
   (2007/C 199/38)
   Jezik postopka: portugalščina
   Stranki
   
      Tožeča stranka: Komisija Evropskih skupnosti (zastopnika: G. Rozet in P. Costa de Oliveira)
   
      Tožena stranka: Portugalska republika
   Predlogi tožeče stranke:
   
               —
            
            
               ugotovi naj se, da Portugalska republika ni izpolnila obveznosti iz člena 39 ES in člena 3(1) Uredbe Sveta št. 1612/68 (EGS) z dne 15. oktobra 1968 o prostem gibanju delavcev v Skupnosti (1), s tem da je pri razvrstitvi kandidatov v zunanjih postopkih izbire učiteljev avtonomne regije Azori dala prednost kandidatom, ki so zajeti v členu 25(7)(a) Pravilnika o postopku izbire, potrjenega z regionalnim zakonskim odlokom št. 27/2003/A z dne 9. junija 2003;
            
         
               —
            
            
               Portugalski republiki naj se naloži plačilo stroškov postopka.
            
         Tožbeni razlogi in bistvene trditve
   Prednostna merila, določena s členom 25(7) regionalnega zakonskega odloka št. 27/2003/A z dne 9. junija 2003, na podlagi katerih se razvrstijo kandidati za najmanj triletno službovanje v šolah in šolskih območjih avtonomne regije Azori, naj bi ob kršitvi predpisov Skupnosti o prostem gibanju delavcev povzročala obliko diskriminacije zaradi državljanstva, ne glede na to, če bi se uporabljala tudi za portugalske državljane, ki prebivajo v drugih delih države. Pojem diskriminacije naj ne bi obsegal zgolj očitne diskriminacije zaradi državljanstva, temveč tudi vse oblike, ki bi z uporabo drugih razlikovalnih meril dejansko učinkovale enako.
   Po mnenju Komisije navedb portugalskih organov, v skladu s katerimi naj bi obstoj povezave kandidata z avtonomno regijo Azori pomenil pokazatelj za kandidatovo prizadevanje, da ostane v regiji, ni mogoče šteti za objektivno okoliščino, ki bi lahko opravičevala omejitev imenovanja kandidatov spornih zunanjih postopkov izbire.
   
      (1)  UL L 257, str. 2.